

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. február 24.-i rendes ülésére**

|  |
| --- |
| **Napirend tárgya:****Javaslat megállapodás megkötésére fogyatékos személyek nappali ellátásának biztosítása céljából** |

**A napirendet tárgyaló ülés dátuma**: **2025.02.24.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA:**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Nincs

**4. TÉNYÁLLÁS BEMUTATÁSA:**

A Szociális igazgatásról és szociális ellátásokról szóló 1993. évi III. törvény (a továbbiakban: Szt.) tartalmazza a személyes gondoskodás keretében nyújtható szociális alapszolgáltatásokat és a szakosított ellátásokat.

Az Szt. 65./F §. (1) bekezdés c) pontja alapján „A nappali ellátás hajléktalan személyek és elsősorban a saját otthonukban élő, harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak - ide nem értve az idős személyeket - napközbeni étkeztetését.”

Az Szt. 86. § (2) bekezdés c.) pontja alapján az önkormányzat számára a fogyatékos személyek nappali ellátása kötelezően ellátandó feladat. Az Szt. 120. § szerint: „A helyi önkormányzat, illetve a társulás, valamint a Kormány, illetve más állami szerv a szociális szolgáltatást vagy a pihenéshez való jog érvényesülését szolgáló szolgáltatást egyházi vagy más, nem állami szervvel, egyházi fenntartóval vagy nem állami fenntartóval kötött ellátási szerződés útján is biztosíthatja.”

Az Szt. 122. § szerint: „A helyi önkormányzat képviselő-testülete az ellátási szerződés megkötését, a szerződés módosítását, illetve megszűntetését nem ruházhatja át.”.

A szolgáltatás díja Magyarország mindenkori éves költségvetésében meghatározott állami normatív hozzájárulásán kívül, melyet a Megbízott igényli és használja fel 2025. évben bruttó ,- Ft/nap/fő, egy évre vetítve ………..,- Ft/év/fő.

A megállapodásban foglaltak szerint a Megbízott kizárólag a tényleges igénybevételi napokra számol fel a Megbízó számára díjat.

Budapest Főváros XI. Kerület Újbuda Önkormányzatának személyes gondoskodást nyújtó ellátásokról szóló 52/2017. (XII. 21.) számú önkormányzati rendelet melléklete szerint a fogyatékos személyek nappali ellátásának személyi térítési díját 22.550.- forintban határozza meg.

Sz.K. édesanya azzal kereste meg az önkormányzatot, hogy kiskorú gyermeke, akik 2024. decemberéig az Óbudai Csalogány iskolába járt a következő tanévtől nem látogathatja az intézményt, mivel a pedagógiai felülvizsgálaton középsúlyos fogyatékosból súlyos fogyatékossá minősítették állapotát.

Az intézményi jogviszony nem helyi lakosok részére csak a lakhely szerinti önkormányzattal kötött megállapodás alapján jöhet létre.

Telki, 2025. február 15.

Deltai Károly

 Polgármester

**Határozati javaslat**

**Telki község Önkormányzat Képviselő-testülete
…/2025. (III. ) Önkormányzati határozata**

Telki község Önkormányzatának Képviselő-testülete úgy határozott, hogy

1.kötelező feladatként a Telki községben élő fogyatékos személyek nappali ellátására személyes gondoskodás keretébe tartozó alap ellátást nyújt. Ennek biztosítása érdekében jóváhagyja és megköti a Budapest Főváros XI. Kerület Újbuda Önkormányzatával az előterjesztés mellékletét képező megállapodást, és felkéri a Polgármestert annak aláírására.

2. felhatalmazza a Polgármestert, hogy az előterjesztés első számú mellékletében szereplő megállapodás szerinti azonos tartalommal 2025. ……..- től 202……..napjáig tartó időszakra megkösse a Budapest Főváros XI. Kerület Újbuda Önkormányzatával a fogyatékos személyek nappali ellátására vonatkozó megállapodást.

3. felkéri a Polgármestert, gondoskodjon arról, hogy a 2025. évi költségvetésről szóló rendelet-tervezetben szerepeljen a fogyatékos személyek nappali ellátása szolgáltatási ellenértékének ………….,- forint összege.

Határidő: 2025.

Felelős: Polgármester